

**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA**

**OPĆINA PETERANEC**

**OPĆINSKI NAČELNIK**

**KLASA: 024-01/25-01/34**

**URBROJ: 2137-12-01-25-1**

**Peteranec, 15. rujna 2025.**

Na temelju članka 35.b. Zakona o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 49. Statuta Općine Peteranec ("Službeni glasnik Koprivničko-križevačke županije” broj 6/13., 4/18., 4/20., 4/21. i 26/23. – pročišćeni tekst, 7/25), općinski načelnik Općine Peteranec Općinskom vijeću Općine Peteranec podnosi

**I Z V J E Š Ć E**

**za razdoblje od 01. siječnja 2025. godine do 30. lipnja 2025. godine**

**I. UVODNI DIO**

Prema Zakonu o lokalnoj i područnoj (regionalnoj) samoupravi, općinski načelnik obavlja izvršne poslove lokalne samouprave, priprema prijedloge općih akata, izvršava ili osigurava izvršavanje općih akata predstavničkog tijela, usmjerava djelovanje upravnih tijela jedinice lokalne samouprave u obavljanju poslova iz njihova samoupravnog djelokruga, te nadzire njihov rad, upravlja i raspolaže nekretninama i pokretninama u vlasništvu jedinice lokalne samouprave, kao i njezinim prihodima i rashodima, u skladu sa zakonom i statutom, te obavlja i druge poslove utvrđene statutom.

U izvještajnom razdoblju općinski načelnik Općine Peteranec, u okviru svog djelokruga, obavljao je izvršne poslove iz samoupravnog djelokruga općine koji su mu povjereni zakonom, utvrđivao je prijedloge općih akata koje donosi Općinsko vijeće, davao mišljenje o prijedlozima odluka i drugih akata koje Općinskom vijeću upute drugi ovlašteni predlagači, izvršavao i osiguravao izvršavanje općih akata Općinskog vijeća te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine te nadzirao njihov rad, obavljao i druge poslove u skladu sa zakonom, Statutom Općine i aktima Općinskog vijeća.

Provedbu navedenih zadaća, općinski načelnik je ostvarivao i na brojnim sastancima i konzultacijama, radnim dogovorima, kroz djelovanje radnih tijela, kroz aktivnosti načelnika, kao i kroz rad Jedinstvenog upravnog odjela Općine.

**II. DJELOVANJE OPĆINSKOG NAČELNIKA**

U izvještajnom razdoblju održane su 4 (četiri) sjednice Općinskog vijeća.

Sukladno ovlaštenjima iz Statuta, Općinskom vijeću podneseni su prijedlozi akata, odluka i izvješća te su u ovom izvještajnom periodu usvojeni slijedeći akti i donesene Odluke i Zaključci:

1. Odluka o općinskim porezima Općine Peteranec;
2. Odluka o stavljanju van snage Odluke o ukidanju statusa javnog dobra na kč.br. 2569 u k.o. Sigetec;
3. Odluka o ukidanje statusa javnog dobra na kč.br. 2569 u k.o. Sigetec;
4. Odluka o raspoređivanju sredstava iz Proračuna Općine Peteranec za redovito godišnje financiranje političkih stranaka i nezavisnih vijećnika zastupljenih u Općinskom vijeću Općine Peteranec za 2025. godinu
5. Odluka o sufinanciranju priključka stambenog objekta korisnika na svjetlovodnu (optičku) širokopojasnu mrežu na području Općine Peteranec;
6. Odluka o sufinanciranju uklanjanja nekretnina na području Općine Peteranec u 2025. godini;
7. Odluka o jednokratnoj novčanoj naknadi osobama s invaliditetom s prebivalištem na području Općine Peteranec;
8. Odluka o jednokratnoj novčanoj naknadi osobama oboljelim od malignih bolesti s prebivalištem na području Općine Peteranec;
9. Odluka o isplati jednokratne novčane naknade (uskrsnice) umirovljenicima s prebivalištem na području Općine Peteranec u 2025. godini
10. Odluka o isplati jednokratne novčane naknade (uskrsnice) korisnicima zajamčene minimalne naknade starijima od 65. godina života, korisnicima nacionalne naknade za starije osobe i mještanima Općine Peteranec starijima od 65. godina bez primanja;
11. Odluka o jednokratnoj novčanoj naknadi obiteljskim domovima i udomiteljima za smještaj korisnika u obiteljskim domovima i udomiteljstvu na području Općine Peteranec;
12. Odluka o financiranju obvezatnog označavanja (mikročipiranja) pasa na području Općine Peteranec u 2025. godini;
13. Odluka o sufinanciranju sterilizacije i kastracije pasa na području Općine Peteranec u 2025. godini;
14. Donošenje Programa mjera poticaja za razvoj poduzetništva na području Općine Peteranec u 2025. godini;
15. Donošenje Programa mjera za poticanje rješavanja stambenog pitanja mladih na području Općine Peteranec u 2025. godini;
16. Donošenje Programa potpora poljoprivredi na području Općine Peteranec za 2025. godinu;
17. Donošenja Programa sufinanciranja cijene priključka stambenih objekata na javnu vodoopskrbnu mrežu na području Općine Peteranec u naselju Komatnica u 2025. godini;
18. Donošenje Godišnjeg provedbenog plana unapređenje zaštite od požara za područje Općine Peteranec za 2025. godinu;
19. Donošenje Izvješća o stanju zaštite od požara i provedbe Godišnjeg provedbenog plana unapređenja zaštite od požara na području Općine Peteranec za 2024. godinu;
20. Razmatranje Izvješća o izvršenju Plana djelovanja Općine Peteranec u području prirodnih nepogoda za 2024. godinu - Donošenje Zaključka po razmatranju:
21. Razmatranje zamolbe COOR Podravsko sunce za sufinanciranje prijevoza učenika s teškoćama u razvoju - donošenje Odluke po razmatranju;
22. Donošenje Statutarne odluke o izmjenama i dopunama Statuta Općine Peteranec;
23. Donošenje Godišnjeg izvještaja o izvršenju Proračuna Općine Peteranec za 2024. godinu;
24. Donošenje Zaključka o prihvaćanju Izvješća o izvršenju Plana javnih potreba u socijalnoj skrbi na području Općine Peteranec za 2024. godinu;
25. Donošenje Zaključka o prihvaćanju Izvješća o izvršenju Programa građenja komunalne infrastrukture na području Općine Peteranec za 2024. godinu;
26. Donošenje Zaključka o donošenju Izvješća o izvršenju Programa održavanja komunalne infrastrukture na području Općine Peteranec u 2024. godini;
27. Donošenje Zaključka o prihvaćanju Izvješća o izvršenju Programa javnih potreba sufinanciranja vjerskih zajednica na području Općine Peteranec u 2024. godini;
28. Donošenje Zaključka o prihvaćanju Izvješća o izvršenju Programa javnih potreba u kulturi i razvoja civilnog društva na području Općine Peteranec u 2024. godini;
29. Donošenje Zaključka o prihvaćanju Izvješća o izvršenju Programa javnih potreba u području unaprjeđenja kvalitete života stanovnika Općine Peteranec za 2024. godinu;
30. Donošenje Zaključka o prihvaćanju Izvješća o izvršenju Programa javnih potreba u djelatnosti predškolskog i školskog odgoja i obrazovanja na području Općine Peteranec za 2024. godinu;
31. Donošenje Zaključka o prihvaćanju Izvješća o izvršenju Programa javnih potreba u protupožarnoj i civilnoj zaštiti na području Općine Peteranec u 2024. godini;
32. Donošenje Zaključka o prihvaćanju Izvješća o izvršenju Programa javnih potreba u sportu na području Općine Peteranec u 2024. godini;
33. Donošenje Zaključka o prihvaćanju Izvješća o izvršenju Programa korištenja sredstava ostvarena od zakupa, prodaje, prodaje izravnom pogodbom i privremenog korištenja poljoprivrednog zemljišta u vlasništvu Republike Hrvatske u 2024. godini;
34. Donošenje Zaključka o prihvaćanju Izvješća o izvršenju Programa o namjenskom korištenju sredstava naknade iz postupka ozakonjena nezakonito izgrađenih zgrada na području Općine Peteranec u 2024. godini;
35. Donošenje Zaključka o prihvaćanju Izvješća o izvršenju Programa o namjenskom korištenju sredstva naknade za promjenu namjene poljoprivrednog zemljišta u 2024. godini;
36. Donošenje Zaključka o prihvaćanju Izvješća o izvršenju Programa utroška sredstva šumskog doprinosa na području Općine Peteranec u 2024. godini;
37. Donošenje Zaključka o prihvaćanju Izvješća o izvršenju Programa utroška sredstava vodnog doprinosa na području Općine Peteranec u 2024. godini;
38. Donošenje Zaključka o prihvaćanju Izvješća o izvršenju Programa utroška sredstava Spomeničke rente na području Općine Peteranec u 2024. godini;
39. Odluka o raspodjeli rezultata poslovanja Općine Peteranec za 2024. godinu;
40. Odluka o izmjenama i dopunama Odluke o komunalnim djelatnostima na području Općine Peteranec;
41. Odluka o povjeravanju obavljanja komunalne djelatnosti na području Općine Peteranec Trgovačkom društvu Komunalac d.o.o.;
42. Donošenje Zaključka o prihvaćanju Izvješća o izvršenju Plana upravljanja imovinom u vlasništvu Općine Peteranec za 2024. godinu;
43. Donošenje Zaključka o prihvaćanju Izvješća o lokacijama i količinama odbačenog otpada te troškovima uklanjanja odbačenog otpada na području Općine Peteranec u 2024. godini;
44. Donošenje Zaključka o prihvaćanju Izvješća o provedbi izobrazno informativnih aktivnosti u svezi gospodarenja otpadom na području Općine Peteranec u 2024. godini;
45. Donošenje Zaključka o prihvaćanju Izvješća o provedbi Plana gospodarenja otpadom Republike Hrvatske za razdoblje od 2023. do 2028. godine za 2024. godinu;
46. Donošenje Zaključka o prihvaćanju Izvješća o primjeni agrotehničkih mjera, mjera za uređivanje i održavanje poljoprivrednih rudina te mjera zaštite od požara na području Općine Peteranec za 2024. godinu;
47. Donošenje Zaključka o prihvaćanju Izvješća o radu komunalne redarke Općine Peteranec za razdoblje od 1.1.2024. do 31.12.2024. godine;
48. Donošenje Zaključka o prihvaćanju Izvješća o radu općinskog načelnika Općine Peteranec za razdoblje od 1. srpnja do 31. prosinca 2024. godine;
49. Donošenje Odluke o prihvaćanju Zahtjeva OŠ Fran Koncelak Drnje za sufinanciranje
50. Rješenje o izboru predsjednice Općinskog vijeća Općine Peteranec;
51. Rješenje o izboru potpredsjednika Općinskog vijeća Općine Peteranec;
52. Rješenje o izboru predsjednika i članova Mandatne komisije Općinskog vijeća Općine Peteranec;
53. Rješenje o izboru predsjednice i članova Odbora za financije i proračun Općinskog vijeća Općine Peteranec;
54. Rješenje o izboru predsjednika i članova Odbora za izbor i imenovanja Općinskog vijeća Općine Peteranec;
55. Rješenje o izboru predsjednika i članova Odbora za Statut i poslovnik Općinskog vijeća Općine Peteranec;
56. Zaključak o prihvaćanju izvješća Mandatne komisije;
57. Izmjene i dopune Proračuna Općine Peteranec za 2025. i projekcije za 2026. i 2027. godinu;
58. Plan o izmjenama Plana javnih potreba u socijalnoj skrbi na području Općine Peteranec u 2025. godini;
59. Program o izmjenama i dopunama Programa građenja komunalne infrastrukture na području Općine Peteranec za 2025. godinu;
60. Program o izmjenama Programa javnih potreba u djelatnosti predškolskog i školskog odgoja i obrazovanja na području Općine Peteranec za 2025. godinu;
61. Program o izmjenama Programa javnih potreba u području unapređenja kvalitete stanovnika Općine Peteranec za 2025. godinu;
62. Program o izmjenama Programa održavanja komunalne infrastrukture na području Općine Peteranec u 2025. godini;
63. Program o izmjenama Programa javnih potreba sufinanciranja vjerskih zajednica na području Općine Peteranec u 2025. godini;
64. Program o izmjenama Programa javnih potreba u protupožarnoj i civilnoj zaštiti na području Općine Peteranec u 2025. godini:
65. Program o izmjenama Programa javnih potreba u sportu na području Općine Peteranec u 2025. godini;
66. Program o izmjenama Programa utroška sredstava spomeničke rente na području Općine Peteranec u 2025;
67. Odluka o raspoređivanju sredstava iz Proračuna za redovito godišnje financiranje političkih stranaka i nezavisnih vijećnika Općine Peteranec;
68. Odluka o naknadi za rad članovima Općinskog vijeća Općine Peteranec i službenicima Jedinstvenog upravnog odjela Općine Peteranec za prisustvovanje sjednicama Općinskog vijeća izvan radnog vremena;
69. Odluka o ostvarivanju prava na (su)financiranje troškova kupnje knjiga, zbirka zadataka i radnih bilježnica za učenike osnovne i srednje škole s prebivalištem na području Općine Peteranec u školskoj godini 2025./2026.;
70. Odluka o dodjeli jednokratne financijske pomoći obitelji Godek iz Peteranca zbog požara na obiteljskoj kući;
71. Odluka o izmjenama i dopunama Plana zaštite od požara;
72. Odluka o određivanju pravnih osoba od interesa za sustav civilne zaštite Općine Peteranec;
73. Odluka o obavljanju dimnjačarskih poslova na području Općine Peteranec;
74. Plan javne rasvjete br. 014-2025-PR;
75. Akcijski plan gradnje i/ili rekonstrukcije vanjske rasvjete br. 014-2025-PR;

**Akti načelnika:**

1. Godišnji Plan raspisivanja javnih natječaja za financiranje projekata i programa udruga i ostalih organizacija civilnog društva iz proračuna Općine Peteranec u 2025. godini;

2. Izvješće o provedbi provedbenog programa Općine Peteranec za razdoblje 01.01.2024.- 31.12.2024.

3. Izvješće o izvršenju Programa javnih potreba sufinanciranja vjerskih zajednica na području Općine Peteranec u 2024. godini

4. Izvješće o izvršenju Programa javnih potreba u djelatnosti predškolskog odgoja i školskog odgoja na području Općine Peteranec za 2024. godinu

5. Izvješće o izvršenju Programa javnih potreba u kulturi i razvoja civilnog društva na području Općine Peteranec u 2024. godini

6. Izvješće o izvršenju Programa javnih potreba u području unapređenja kvaliteta života stanovnika Općine Peteranec za 2024. godinu

7. Izvješće o izvršenju Programa javnih potreba u protupožarnoj i civilnoj zaštiti na području Općine Peteranec u 2024. godini

8. Izvješće o izvršenju Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Peteranec u 2024. godini

9. Izvršenje o izvršenju Programa o namjenskom korištenju sredstava naknade iz postupka ozakonjena nezakonito izgrađenih zgrada na području Općine Peteranec u 2024. godini

10. Izvješće o izvršenju Programa o namjenskom korištenju sredstava naknade za promjenu namjene poljoprivrednog zemljišta na području Općine Peteranec u 2024. godini

11. Izvješće o izvršenju Programa utroška sredstava spomeničke rente na području Općine Peteranec u 2024. godini

12. Izvješće o izvršenju Programa utroška sredstava šumskog doprinosa na području Općine Peteranec u 2024. godini;

13. Izvješće o izvršenju Programa utroška sredstava vodnog doprinosa na području Općine Peteranec u 2024. godini:

14. Izvješće o izvršenju Plana djelovanja u području prirodnih nepogoda Općine Peteranec u 2024. godini:

15. Izvješće o lokacijama i količinama odbačenog otpada te troškovima uklanjanja odbačenog otpada na području Općine Peteranec u 2024. godini

16. Izvješće o primjeni agrotehničkih mjera, mjera za uređivanje i održavanje poljoprivrednih rudina te mjerama zaštite od požara na poljoprivrednom i šumskom zemljištu na području Općine Peteranec za 2024. godinu

17. Izvješće o provedbi izobrazno informativnih aktivnosti u svezi gospodarenja otpadom na području Općine Peteranec u 2024. godini

18. Izvješće za razdoblje od 1. srpnja 2024. do 31. prosinca 2024. godine

19. Plan o izmjeni Plana prijma u JUO Općine Peteranec

20. Odluka o imenovanju privremenog zamjenika općinskog načelnika Općine Peteranec

21. Odluka o prodaji poljoprivrednog zemljišta izravnom prodajom

22. Izmjena i dopuna godišnjeg plana raspisivanja javnih natječaja za financiranje projekata i programa udruga i ostalih organizacija civilnog društva iz Općine Peteranec u 2025. godini

Provedeno je savjetovanja sa zainteresiranom javnošću/e-savjetovanje za 34 (tridesetčetiri) akta u trajanju od 30 dana putem mrežne stranice Općine Peteranec (https://peteranec.hr/dokumenti-opcine/e-savjetovanje/plan-savjetovanja-s-javnoscu-opcine-peteranec-u-2025-godini)

**Sklopljeni Ugovori/Sporazumi:**

U izvještajnom razdoblju sklopljeno je ukupno 111 *(stojedanaest)* Ugovora/Sporazuma. Svi sklopljeni Ugovori/Sporazumi javno su dostupni i objavljeni na internet stranicama Općine Peteranec [www.peteranec.hr](http://www.peteranec.hr) na poveznici ( <https://peteranec.hr/dokumenti-opcine/pristup-informacijama/sklopljeni-ugovori/sklopljeni-ugovori-2025-godina> ).

Tijekom ovog izvještajnog razdoblja radni odnos u Jedinstvenom upravnom odjelu raskinule su dvije dosadašnje djelatnice s radnih mjesta Pročelnice jedinstvenog upravnog odjela i više referentice komunalne redarke te su se na navedena upražnjena radna mjesta zaposlile dvije nove djelatnice putem Javnog natječaja za prijam u službu.

Na javnim radovima od 12. svibnja 2025. godine zaposlena su 3 djelatnika. Za njih je sklopljen Ugovor o radu na određeno puno radno vrijeme na 6 (šest) mjeseci.

**Realizacija i prijava projekata (izdvojeno):**

**Rekonstrukcija društvenog doma/Kulturnog centra u Peterancu**

Projekt Rekonstrukcije društvenog doma/Kulturnog centra u Peterancu prijavljen je na Mjeru M07 „Temeljne usluge i obnova sela u ruralnim područjima“; Podmjeru 7.4. Ulaganja u pokretanje, poboljšanje ili proširenje temeljenih usluga za ruralno stanovništvo uključujući slobodno vrijeme i kulturne aktivnosti te povezanu infrastrukturu; Operacija 7.4.1. – Sektor - Društveni domovi/kulturni centri i sportske građevine; Natječaj: M 7.4.1.3. natječaj Društveni domovi/kulturni centri i sportske građevine. Dana 21. veljače 2022. godine zaprimili smo od Agencije za plaćanja u poljoprivredi, ribarstvu i ruralnom razvoju pozitivnu Odluku o rezultatu administrativne kontrole predmetnog projekta te su dana 23. ožujka 2022. godine s Agencijom za plaćanja u poljoprivredi, ribarstvu i ruralnom razvoju potpisani Opći uvjeti Ugovora o financiranju predmetnog projekta temeljem kojeg je za realizaciju projekta odobreno 1 mil. EUR. Proveden je postupak javne nabave te je dana 17. ožujka 2023. godine s tvrtkom Komfort d.o.o. iz Zagreba sklopljen Ugovor o izvođenju radova i opremanja u sklopu projekta „Društveni dom/Kulturni centar - Rekonstrukcija postojeće građevine„.

Dana 13.11.2023. godine od Agencije za plaćanja u poljoprivredi, ribarstvu i ruralnom razvoju zaprimili smo Odluku o dodjeli sredstava. Dana 13.11.2023. godine radovi na gradilištu su obustavljeni te je gradilište zatvoreno Rješenjem Državnog inspektorata. Nakon primitka pravomoćnosti izmjena i dopuna građevinske dozvole radovi su nastavljeni. Naknadno je prijavom projekta na Javni poziv MRRFEU Općini Peteranec odobreno sufinanciranje vlastitog učešća u iznosu 50%. Radovi na spomenutom projektu u tijeku su uz odobreno produljenje rokova za avršetak radova.

**Izgradnja ograde na groblju u Peterancu – II. faza, uređenje okoliša i postava kanti za odvajanje otpada**

Nakon provedenog postupka javne nabave s tvrtkom TOPDACH d.o.o. iz Dunjkovca sklopljen je Ugovor o izvođenju radova na izgradnji ograde na groblju u Peterancu – II. faza u iznosu 48.7885,00 EUR (bez PDV-a). Projekt II. faze realiziran je u potpunosti sukladno ugovoru, a službena primopredaja radova planirana je za mjesec srpanj 2025.

Tijekom postave ograde odrađeni su i radovi pranja tlakavca te je izvršeno planiranje sadnje stabala koje će se izvršiti u studenom 2025.

Za groblje u Peterancu i Sigecu izvršena je nabava kanti za odvojeno prikupljanje otpada te je na groblju u Sigecu obnovljen centralni križ.

**Nabava i ugradnja dječje opreme/igrala**

Nakon provedenog postupka jednostavne nabave izvršit će se zamjena dotrajalog dječjeg igrala u ulici kralja Tomislava u Peterancu, dok će se u dvorištima dječjih vrtića izvršiti dodatna dopuna igralima. Za ove investicije osigurano je sufinanciranje u iznosu 90% za provedbu svakog projekta, a sufinancirat će se iz izvora pomoći – Ministarstvo demografije i useljeništva.

Postava igrala i izgradnja prvog dječjeg igrališta izvršena je Komatnici kod Društvenog doma.

**Modernizacija Dravske ulice u Sigecu-Sig 11**

Nakon provedenog postupka javne nabave Općina Peteranec sklopila je ugovor o modernizaciji spomenute prometnice sa društvom PZC Varaždin u vrijednosti 79.224,16 EUR s PDV-om. Predmetni je projekt kandidiran na Javni poztiv Ministarstva regionalnog razvoja i fondova EU za koji je odobreno sufinanciranje u iznosu 49.600 EUR. Provedba projekta je u tijeku.

**Izgradnja sportsko-rekreativnog kompleksa „Panonija“ – tenisko igralište i malonogometno igralište s prirodnom travom**

Nakon provedenog otvorenog postupka nabave s tvrtkom DINAMIC d.o.o. iz Novog Virja sklopljen je Ugovor o izvođenju radova na izgradnji sportsko-rekreativnog kompleksa „Panonija“ – tenisko igralipte. Ugovorena vrijednost radova iznosi 155.412,50 EUR bez PDV-a. Ministarstvo turizma i sporta sufinancira predmetni projekt s 105.000,00 EUR temeljem potpisanog Ugovora o sufinanciranju. Realizacija projekta je tijeku.

Općina Peteranec narednu je fazu izgradnje sportsko-rekreativnog kompleksa „Panonija“, a koja obuhvaća izgradnju malonogometnog igrališta s prirodnom travom kandidirala na raspisani Javni poziv LAG-a Podravina od kojih se očekuje sufinanciranje iznosu od 50.000 EUR.

**Izgradnja biciklističko-pješačke staze u naselju Sigetec – Ulica Ivana Berute i Ulica Braće Radić**

Proveden je otvoreni postupak nabave za predmetni projekt te je donesena Odluka o odabiru. Sklopljen je Ugovor o izvođenju radova na izgradnji biciklističko-pješačke staze u naselju Sigetec – Ulica Ivana Berute i Ulica Braće Radić, a vrijednost projekta iznosi 548.875,74 EUR bez PDV-a odnosno 686.094,34 EUR s uračunatim PDV-om. Predmetni projekt uspješno je prijavljen kao ITU projekt na ITU mehanizam za sufinanciranje u maksimalnom iznosu do 85% te su za provedbu istog osigurana sredstva u iznosu 600.000,00 EUR. Dodatna sredstva osigurana su i suradnjom sa Županijskom upravom za ceste Križevci koji je Općini Peteranec za provedbu isplatio 16.000,00 EUR kao pomoć za vlastito učešće. Dodatno, preostali dio vlastitog učešća po predmetnom projektu prijavljen je na Javni poziv MRRFEU od kojeg se očekuje sufinanciranje preostalog dijela vlastitog učešća u iznosu 50%. Radovi su u završnoj fazi provedbe nakon čega će se izvršiti pregled i podnijeti zahtjev za tehnički pregled.

**Izgradnja pješačke staze u ulici Braće Radić-Matije Gupca u Peterancu – III. faza**

Nakon provedenog postupka pregleda i ocjene pristiglih ponuda izabran je najpovoljniji ponuditelj, društvo Dinamic d.o.o., s kojim je sklopljen ugovor o izvođenju radova. Predmetni projekt prijavljen je za sufinanciranje na Javni poziv za sufinanciranje projekata gradova i općina za poticanje razvoja komunalnog gospodarstva i ujednačavanja komunalnog standarda Ministarstva prostornoga uređenja, graditeljstva i državne imovine za koji je odobreno sufinanciranje u iznosu 46.900,00 EUR, te Javni poziv Ministarstva regionalnog razvoja i fondova EU koje je odobrilo sufinanciranje u iznosu 60.000 EUR.

**Aglomeracija**

Projekt provedbe aglomeracije na području naselja Sigetec okončan je te je izvršen tehnički pregled. Sukladno udovoljavanju uvjetima Zahtjev za sufinanciranje završetka EU projekta podnijet je MRRFEU u sklopu kojega se očekuje sufinanciranje vlastitog učešća Općini Peteranec u iznosu 50%. U tijeku je pregled dostavljene dokumentacije.

**ePlanovi – prijava na javni poziv Ministarstvu prostornoga uređenja, graditeljstva i državne imovine**

Ministarstvu prostornoga uređenja, graditeljstva i državne imovine, Općina Peteranec uputila je dokumentaciju za izmjenu i dopunu Prostornog plana uređenja Općine Peteranec, na Poziv na dodjelu bespovratnih sredstava "IZRADA PROSTORNIH PLANOVA NOVE GENERACIJE PUTEM ELEKTRONIČKOG SUSTAVA „ePLANOVI“" iz Mehanizma za oporavak i otpornost (NPOO) u iznosu financiranja 100% do maksimalnog iznosa 30.000 EUR. Provedba je u tijeku.

**Dogradnja i prijava projekta dogradnje vrtića u Peterancu**

Projekt dogradnje Područnog vrtića Lastavica u Peterancu kandidiran je na Natječaj "Osiguravanje infrastrukturnih uvjeta za povećanje dostupnosti ranog i predškolskog odgoja i obrazovanja" Ministarstva znanosti, obrazovanja i mladih. U prvoj polovici 2025. godine slopljen je Ugovor o dodjeli sredstava u iznosu od gotovo 172.000,00 EUR. Za predmetni je projekt pripremljena projektno-tehnička dokumentacija sukladno uvjetima javnog poziva te je ista u punom iznosu financirana od strane Ministarstva prostornoga uređenja, graditeljstva i državne imovine. Predmetnu prijavu Općina Peteranec pripremala je u suradnji sa PORA razvojna agencija. Javna nabava za provedbu projekta je u tijeku.

**Modernizacija nerazvrstane ceste – odvojak ulice Ivana Berute**

Nakon provedenog postupka nabave s društvom Pavlic asfalti sklopljen je Ugovor o izvođenju radova na modernizaciji nerazvrstane ceste - odvojak Ulice Ivana Berute u Sigecu. Radovi su ugovoreni u vrijednosti 23.996,88 EUR s uračunatim PDV-om. Radovi su izvršeni u potpunosti sukladno Ugovoru.

**Provedba optičke mreže**

Nakon što je izvršena provedba optičke mreže u naselju Peteranec pristupilo se pregovorima za provedbu iste u naselju Sigetec. Pružatelj takve vrste usluge, društvo Pro-ping iskazalo je interes te nakon svih pribavljenih suglasnosti provelo optičku mrežu u naselju Sigetec. Odlukom općinskog vijeća na prijedlog načenika usvojeno je sufinanciranje u iznosu 100 EUR za mještane na priključak.

**Postava kamera za nadzor brzine u Peterancu i Sigecu**

U suradnji s MUP Koprivničko-križevačke županije na inicijativu Općine Peteranec u prvoj su polovici godine postavljena dva kučišta za kamere za nadzor brzine. Vrijednost projekta sa svim popratnim troškovima je oko 20.000 EUR.

**Izgradnja biciklističko-pješačke staze između naselja Peteranec i Sigetec**

Ministarstvo regionalnoga razvoja i fondova Europske unije donijelo je 17. srpnja 2025. godine Odluku o financiranju projektnog prijedloga "Izgradnja biciklističko-pješačke staze između naselja Peteranec i Sigetec“ kojim će predmetni projekt biti sufinanciran u iznosu 85% vrijednosti projekta, odnosno 360.422,31 EUR. Projekt je u visokoj fazi pripremljenosti te će se po primitku svih dozvola započeti s postupkom javne nabave.

**III. ZAKLJUČAK**

Podneseno Izvješće o radu općinskog načelnika Općine Peteranec za razdoblje od 01. siječnja 2025. godine do 30. lipnja 2025. godine sadrži samo dio poslova i zadataka iz nadležnosti općinskog načelnika kao izvršnog tijela Općine Peteranec kao i dio realiziranih i u fazi realizacije projekata. Značajna briga i dalje se posvećuje unapređenju transparentnosti rada, uključivanju građana u procese donošenja odluka i odgovornom upravljanju resursima.

Nakon ponovnog izbora na lokalnim izborima održanim 18. svibnja 2025. godine nastavlja se rad na već započetim projektima te se kao i do sada, velika posvećenost daje kandidiranju projekata na javne pozive kojima se omogućuje sufinanciranje iz europskih, nacionalnih ili drugih izvora pomoći. Velika pažnja posvećena je pripremi i izradi projekata te projektno-tehničkih dokumentacija za tekuću i naredne godine te praćenju planiranih i raspisanih europskih i nacionalnih natječaja kako bi se pravovremeno i spremno apliciralo na iste.

Općinski načelnik uz stručnu, administrativnu i tehničku potporu Jedinstvenog upravnog odjela Općine Peteranec, a u okviru financijskih mogućnosti planiranih Proračunom, nastojao je u izvještajnom razdoblju obavljati poslove iz svoje nadležnosti na način na koji će osigurati uvjete za što kvalitetnije zadovoljavanje potreba mještana Općine Peteranec, te je s toga nastojao odgovorno i kvalitetno ispuniti svoju obvezu vođenja izvršnih poslova Općine Peteranec kao jedinice lokalne samouprave.

Općinski načelnik svoju funkciju obavlja profesionalno.

Financijskom rekapitulacijom na kraju ovog izvještajnog razdoblja utvrđeno je da Općina nije kreditno zadužena, te da na računu Općine na dan 30. lipnja 2025. godine ima ukupno 90.479,45 EUR

OPĆINSKI NAČELNIK:

Ivan Derdić, mag.iur., v.r.